4. ΑΝΑΓΚ. ΝΟΜΟΣ υπ’ αριθ. 442 της 21/25 Ιαν. 1937 (ΦΕΚ Α΄ 22) Περί νοσηλείας εις Στρατιωτικά νοσοκομεία, Θεραπευτήρια ή Αναρρωτήρια των εις τα Οχυρά του Στρατεύματος εργαζομένων εργατών. Άρθρ.1.-Επιτρέπεται η εις τα Στρατιωτικά Νοσοκομεία, Θεραπευτήρια ή αναρρωτήρια των Στρατιωτικών Μονάδων, εις τας περιοχάς των οποίων εκτελούνται οχυρωματικά έργα, νοσηλεία των εις ταύτα ασθενούντων εργατών εφ’ όσον πρόκειται περί νόσου μικράς διαρκείας, πλην της περιπτώσεως ατυχήματος δι’ όπερ κατά τας διατάξεις της εργατικής Νομοθεσίας ευθύνεται ο εργοδότης. Άρθρ.2.-«Η εισαγωγή εις τ’ ανωτέρω Νοσοκομεία των ασθενών γίνεται δι’ εισιτηρίου εκδιδομένου υπό του εκτελούντος την υγειονομικήν υπηρεσίαν ιατρού της Στρατιωτικής Μονάδος εν τη περιοχή της οποίας εκτελούνται τα έργα, κατόπιν εγγράφου βεβαιώσεως του εργοδότου ότι ο ασθενήσας εργάζεται εν τοις έργοις οχυρών του Στρατεύματος. Ο εργοδότης διώκεται ποινικώς εν περιπτώσει ψευδούς  βεβαιώσεως   αυτού  περί  της εργασίας των ασθενούντων εργατών εν τοις στρατιωτικοίς έργοις κατά τας διατάξεις του άρθρ. 271 του Ποινικού Νόμου».Το άρθρ. 2 αντικατεστάθη ως άνω δια του Α.Ν. 2241/1940.   Σελ. 715 Νοσηλεία Στρατιωτικών 36.Θ.γ.1-4 Άρθρ.3.-Τα έξοδα της νοσηλείας οριζόμενα εις δραχ. 30 μεν δι’ εκάστην ημέραν νοσηλείας εν Νοσοκομείω ή Θεραπευτηρίω 20 δε εις αναρρωτήρια καταβάλλονται υπό των νοσηλευθέντων κατά την έξοδόν των εις τον αρμόδιον Διαχειριστήν Χρηματικού. Εν αδυναμία πληρωμής των νοσηλείων ταύτα δηλούνται ως Δημόσιον έσοδον και εισπράττονται κατά τας διατάξεις του Νόμου «περί εισπράξεως Δημοσίων εσόδων». Αι λεπτομέρειαι της εκτελέσεως του παρόντος κανονισθήσονται δια διαταγών του Υπουργείου Στρατιωτικών. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 